Annwyl [Enw] AS,

Rwy’n ysgrifennu atoch i’ch annog i wneud popeth o fewn eich gallu i roi terfyn ar ymosodiad Llywodraeth y DU ar fyd natur.

Rwy’n bryderus iawn bod yr Ymddiriedolaethau Natur, yr RSPB, yr Ymddiriedolaeth Genedlaethol ac eraill wedi rhybuddio bod y cyhoeddiad diweddar am y gyfraith cynllunio a seilwaith newydd a’r ‘parthau buddsoddi’ yn cynrychioli gwanhau’r amddiffyniadau sy’n diogelu ein bywyd gwyllt sydd eisoes dan warchae. Mae’r mesurau hyn yn rhoi ein safleoedd bywyd gwyllt lleol mwyaf gwerthfawr dan fygythiad y Jac-codi-baw a choncrit. Mae hyn yn ychwanegol at Fesur Cyfreithiau Ewropeaidd Cadwedig newydd, lle mae Llywodraeth y DU yn bygwth rhwygo’r amddiffyniadau bywyd gwyllt sylfaenol yr ydym wedi dibynnu arnynt ers blynyddoedd.

Ar ben hynny, byddai gwrthdroi cynlluniau i gefnogi ffermio sy’n gyfeillgar i natur, fel yr addawyd ym maniffesto’r Llywodraeth, yn gyfle enfawr a gollwyd ac yn ddinistriol i fyd natur. Mae dychwelyd at system amaethyddol lle mae ffermwyr yn cael eu talu gydag arian trethdalwyr yn seiliedig ar faint o dir y maent yn berchen arno yn annheg ac yn anghynaliadwy.

Mae Llywodraeth y DU yn trin amddiffyniadau amgylcheddol fel ‘beichiau’, ac eto mae ein heconomi yn dibynnu ar bopeth y mae natur yn ei ddarparu - o gynhyrchu bwyd i aer a dŵr glân, a chymaint yn fwy. Fe fydd ymrwymiad i ddadreoleiddio, sy'n caniatáu i ddatblygwyr ddinistrio ein safleoedd bywyd gwyllt pwysicaf a chwmnïau mawr wenwyno ein hafonydd gyda rhagor o garthffosiaeth, ‘mond yn niweidio ein gwlad a'n heconomi.

Etholwyd y Llywodraeth Geidwadol yn 2019 ar addewid maniffesto i gyflawni’r “rhaglen amgylcheddol fwyaf uchelgeisiol o unrhyw wlad ar y ddaear”. Mae gwanhau amddiffyniadau amgylcheddol hanfodol yn dro pedol 180-gradd ar yr addewid hwnnw. Nid oes gan y Llywodraeth unrhyw fandad i'w wneud.

Helpwch fi i amddiffyn byd natur drwy wneud popeth o fewn eich gallu i annog y Prif Weinidog a’r Llywodraeth i roi terfyn ar yr ymosodiad hwn ac yn lle hynny cynyddu camau gweithredu i amddiffyn ein bywyd gwyllt, ein hinsawdd, a’n dyfodol.

XXX